24.-30 juulil toimub IX Ökoskautide keskkonnateemaline suvelaager. Telklaager toimub Ökoskautide Voose-Nirgu laagrikeskuses Voose külas Anija vallas Harjumaal.    Laager toimub meile juba armsaks saanud Voose-Nirgu laagrikeskuses, mille jaoks meie suvelaager on esimeseks suuremaks laagriks. Laagrikeskus asub Jägala jõe kaldal ja osaliselt Kõrvemaa Maastikukaitsealal. Laagrikeskus on ideaalne  traditsioonilise skautliku telklaagri korraldamiseks ning looduses olemise nautimiseks.    Noorematel liikmetel on võimalus laagris osaleda ka lühendatud ajal nagu ka eelmisel aastal. Nii saavad endas veel mitte väga kindlad suvelaagri huvilised osaleda kuupäevadel 27.-30. juulil. Osavõtutasu on sellisel juhul 5€ võrra soodsam kehtivast hinnast. 8-10 aastastel on võimalus laagris osaleda ka kogu laagri ajal. 27. juunil laagrisse tulijatele ei korraldata organiseeritud transporti Tallinnas ja Tartust laagrisse.    Laagrit aitab korraldada SA Keskkonnainvesteeringute Keskus projekti "Õpi Ökoskaudilt 2011" raames.    Osale kindlasti ja sa ei kahetse!    Laagriinfo aadressil oko@skaut.ee         Ökoskaudid korraldavad sellel aastal ühiselt transpordi laagrisse 24. juulil Tallinnast ja Tartust ning tagasi koju 30. juulil. Transport pole osavõtutasu sees.  Suunal Tartu-Tapa-laager ning laager-Tapa-Tartu. Tartust tulijate puhul eeldame kehtiva õpilaspileti olemasolu  rongis soodustuse saamiseks!    Transport ja kellaajad:  Laagrisse 24. juulil:   Koju (saabumise aeg linna) 30. juulil:   NB! 27. laagrisse liitujatele laagri suunal ühist transporti ei korraldata.    Asukoht:    Tallinn-Tartu maanteelt tuleb ära pöörata Paunküla küla peale (viit Voosele Tallinn-Tartu maanteelt), Voose küla keskuses paremale ning sõita viitadega tähistatud suunas.  Kõikidel suurematel teede hargnemistel tuleb hoida vasakule.  Möödudes suurest talust (punane hoone, traktorid, lambaaedikud) on veel  1km laagrini. Autot saab parkida tee    Kaardi suurendamiseks vajutage pildile (pildi algallikas www.voose.ee)